Antonio María Rouco Varela

Mons. Antonio María kardinál Rouco Varela (* 20. august 1936, Vilalba, Španielsko) je španielsky rímskokatolícky duchovný kňaz, biskup, ktorý v rokoch 1994 až 2014 pôsobil ako madridský arcibiskup. V roku 1998 bol vymenovaný za kardinála. V rokoch 1999 až 2005 a 2008 až 2014 bol prezidentom Španielskej biskupskej konferencie.

 Životopis 
Narodil sa 20. augusta 1936 v obci Vilalba (provincia Lugo) rodičom Vicente Roucovi a Marii Eugenii Varelovej. Má štyroch súrodencov: Visitación, Jose, Manuel a Eugenia. Študoval v seminári Mondoñedo a na Pápežskej univerzite v Salamance (19541958), kde získal licenciát z teológie. Kňazské svätenie prijal 28. marca 1959. Udelil mu ju Angel Suquía Goicoechea.

Následne pokračoval v štúdiu na Mníchovskej univerzite, kde v roku 1964 získal doktorát z kánonického práva dizertačnou prácou o vzťahoch medzi cirkvou a štátom v Španielsku v 16. storočí. Zastával sériu akademických pozícií, vyučoval základnú teológiu, kánonické právo a cirkevné právo v Mondoñede a na Mníchovskej univerzite.

 Biskup 
V roku 1976 ho pápež Pavol VI. vymenoval za titulárneho biskupa v Gergi a pomocného biskupa arcidiecézy Santiago de Compostela. V roku 1984 ho pápež Ján Pavol II.  vymenoval za arcibiskupa Santiago de Compostela a zohral kľúčovú úlohu pri usporiadaní 4. svetového dňa mládeže v roku 1989. O päť rokov neskôr, v roku 1994 ho pápež Ján Pavol II. vymenoval za arcibiskupa Madridu.

Počas svojho pôsobenia na čele Madridskej arcidiecézy oddával obrady na mnohých kráľovských rodinných udalostiach, ako napríklad svadbe princa Felipeho a Letizie Ortizovej a krste ich dcér Leonor, princeznej z Astúrie, a Sofie infanty Španielskej.

 Kardinál 
Ján Pavol II. ho na konzistóriu 21. februára 1998 vymenoval kardinála kňaza s titulárnym chrámom San Lozenzo in Damaso. Bol jedným z kardinálov voličov, ktorí sa zúčastnili pápežského konkláve v roku 2005, ktoré zvolilo pápeža Benedikta XVI.. V roku 2011 bol úradujúcim kardinálom arcibiskupom Madridu, keď pápež Benedikt XVI. uskutočnil pápežskú návštevu mesta počas Svetových dní mládeže 2011. V tom istom roku bola v Madride založená aj univerzita „San Dámaso“. Bol opäť kardinálom voličom v roku 2013, na ktorom bol zvolený pápež František.

28. augusta 2014 ho na poste madridského arcibiskupa nahradil Carlos Osoro Sierra, ktorý predstavuje centristickejšiu frakciu španielskej katolíckej cirkvi. Keďže prekročil vek 80 rokov, nebude v ďalších pápežských voľbách kandidovať na voliča.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Jánom Pavlom II.

 Iné projekty 

 Zdroj 

Kategória:Španielski kardináli
Kategória:Španielski rímskokatolícki arcibiskupi
Kategória:Španielski rímskokatolícki biskupi
Kategória:Španielski rímskokatolícki kňazi
Kategória:Absolventi Ludwig-Maximilians-Universität München